Η Παγκόσμια Ημέρα Αυτισμού καθιερώθηκε και γιορτάζεται κάθε χρόνο στις 2 Απριλίου, με απόφαση της γενικής συνέλευσης του ΟΗΕ.

 Σκοπός της ημέρας αυτής, είναι η ενημέρωση και η ευαισθητοποίηση του κοινού για τον αυτισμό και τα βήματα που πρέπει να γίνουν για την ομαλή ένταξη των αυτιστικών ατόμων στην κοινωνία.

 Ο όρος «αυτισμός» προέρχεται ετυμολογικά από την ελληνική λέξη «εαυτός» και υποδηλώνει την απομόνωση ενός ατόμου στον εαυτό του. Οι περισσότεροι έχουν εξαιρετικές δεξιότητες: ακαδημαϊκές, μουσικές, κλπ. και θα έπρεπε να είναι υπερήφανοι για τις ιδιαίτερες ικανότητες τους.

 Αποτελεί λοιπόν υποχρέωση όλων μας να καταρρίψουμε στερεότυπα και μύθους για τον αυτισμό, να βοηθήσουμε τις οικογένειες να προβάλλουν την πραγματική εικόνα των παιδιών αυτών, ώστε να έχουν τη δυνατότητα ισότιμης ένταξης στην κοινωνία μας!

Κάθε άνθρωπος είναι μοναδικός.

Κάθε άτομο με αυτισμό είναι μοναδικό.

Ο Πρόεδρος της Κ.Ε.ΔΗ.Κ

Ηρακλής Λειβαδιώτης